Propodeo

En zooloxía denomínase propodeo ao primeiro segmento (tagma) abdominal dos insectos himenópteros da suborde dos apócritos (abellas, avespas e formigas).Garrido, Carlos (1997): Dicionário Terminológico Quadrilíngue de Zoologia dos Invertebrados. Alemám, Inglês, Espanhol, Galego-Português. A Coruña: AGAL. ISBN 84-8730-512-1. 

 Etimoloxía 
O nome científico propodeo é a adaptación  do latín científico propodeum, alteración de propodeon, e está formado pola unión dos elementos pro- e -podeo, derivados do grego antigo πρό pro, "antes, diante de", e πόδιον pódium, "pé", respectivamente.propodeum no Merriam-Webster Dictionart. 

 Estrutura 
Este segmento fusionouse co tórax para formar o mesosoma. É un só esclerito grande, non subdividido, e ten un par de espiráculos. Está fortemente constrinxido posteriormente para formar a articulación do pecíolo, e dá
aos apócritos a súa forma distintiva.propodeum, propodeal en bugguide.net . Os segmentos restantes do abdome levan o nome de metasoma ou, máis propiamente, gáster, neste grupo de himenópteros.

Pode haber unha sutura entre o propodeo e o tórax, como nos sínfitos,Malkiat S. Saini & Surjit S. Dhillon (1980): "Metapleural Transformations with Respect to Propodeum and Metapostnotum in Hymenoptera". The Florida Entomologist 63' (3): 286-292. Consultado o 9 de xuño de 2021. ou non, e a presenza ou ausencia desa sutura pode axudar na identificación de espécimes.

 Noutros grupos de animais 
 Crustáceos 
Nos crustáceos o propodeo é o nome do cuarto segmento do endopodio dos apéndices, situado entre o carpo e o dáctilo.

 Moluscos   
Nalgúns moluscos gasterópodos mariños que viven en substratos brandos, o propodeo é a rexión anterior do pé, modifidada como  unha gran sola en forma de pá, adaptada para a escavación.   

 Notas 

 Véxase tamén 
 Outros artigos 
 Himenópteros
 Apócritos
 Sínfitos
 Pecíolo (insectos)

Categoría:Termos zoolóxicos